Jānis Gulbis

Jānis Gulbis (dzimis  Kuldīgas apriņķī) ir latviešu ārsts, pedagogs un politiķis, bijušais Latvijas Augstākās Padomes deputāts. Divas reizes ievēlēts Rīgas domē, LSDSP biedrs.

 Dzīvesgājums 
Dzimis  Kuldīgas apriņķī. Pēc studijām Rīgas Medicīnas institūtā strādāja par Rīgas 2. medicīnas skolas pasniedzēju, bija PSKP biedrs. Viņa vārds atrodams VDK aģentu kartotēkāKamēr esam dzīvi, tas nav beidzies  Māra Miķelsone, ir.lv, 2019. gada 18. oktobrī ar norādi “vervēšanas kandidāts” (), ieraksts kartītē veikts 1990. gada 6. decembrī.

Atmodas kustības laikā 1989. gadā J. Gulbis iesaistījās Latvijas Tautas frontes veidošanā un tika ievēlēts Rīgas tautas deputātu padomē. 1990. gadā viņu ievēlēja par Latvijas Augstākās Padomes deputātu no 16. Rīgas vēlēšanu apgabala, 1990. gada 4. maijā J. Gulbis nobalsoja par Latvijas Republikas neatkarības atjaunošanu.Latvijas Republikas Augstākās Padomes vēlēšanas  saeima.lv

1994. gada Latvijas pašvaldību vēlēšanās ievēlēts Rīgas domē no Latvijas Demokrātiskās darba partijas. 1995. gadā nesekmīgi kandidēja 6. Saeimas vēlēšanās no Latvijas Sociāldemokrātiskās strādnieku partijas (LSDSP) saraksta. 1997. gada Latvijas pašvaldību vēlēšanās J. Gulbi atkal ievēlēja par Rīgas domes deputātu no LSDSP saraksta. 1998. gadā nesekmīgi kandidēja 7. Saeimas vēlēšanās.

1999. gadā viņš bija atjaunotās LU Medicīnas fakultātes stundu pasniedzējsRīgas Kurzemes rajona valsts amatpersonu deklarācijas "Latvijas Vēstnesis" Nr. 190, 10.06.1999. un līdz 2009. gadam Rīgas Bērnu tiesību aizsardzības centra direktors.Rīgas dome lems par Bērnu tiesību aizsardzības centra likvidēšanu nra.lv 2009. gada 10. septembrī

2001. gada pašvaldību vēlēšanās J. Gulbi atkal ievēlēja Rīgas domē. Sekojošajās vēlēšanās gan viņa kandidēšana nebija sekmīga: 8. Saeimas vēlēšanās 2002. gadā, 2005. gada Rīgas domes vēlēšanās, 9. Saeimas vēlēšanās 2006. gadā un 2009. gada Rīgas domes vēlēšanās.

 Apbalvojumi 
2000. gadā J. Gulbi apbalvoja ar trešās šķiras Triju Zvaigžņu ordeni un goda zīmi par piedalīšanos 1991. gada janvāra barikāžu laika notikumos.

 Literatūra 
 Tālavs Jundzis. 4. maijs: Rakstu, atmin̦u un dokumentu krājums par Neatkarības deklarāciju. Fonds "Latvijas Vēsture", 2000.

 Atsauces 

Kategorija:1940. gadā dzimušie
Kategorija:Kuldīgas novadā dzimušie
Kategorija:Latvijas ārsti
Kategorija:Latvijas pedagogi
Kategorija:Latvijas PSR VDK kartotēkā minētās personas
Kategorija:LR Augstākās Padomes deputāti
Kategorija:PSKP biedri
Kategorija:Rīgas domes deputāti (1997—2001)
Kategorija:Triju Zvaigžņu ordeņa komandieri
Kategorija:Rīgas Medicīnas institūta absolventi